DefiníciaEnergeticky efektívna budova je stavba, ktorá bola navrhnutá a postavená tak, aby minimalizovala svoju energetickú spotrebu, a aby  znížila svoj negatívny vplyv na životné prostredie. Energeticky efektívne budovy sú zvyčajne postavené z udržateľných materiálov, ktoré maximalizujú akumuláciu tepla, čím sa následne znižuje spotreba energie potrebná na vykurovanie. Je častým javom, že takýto druh budovy má v sebe zabudované aj iné energeticky úsporné prvky: ako sú solárne panely, systémy na zachytávanie dažďovej vody a energeticky účinné osvetlenia.PopisVýhody energeticky efektívnych budovVýhod energeticky efektívnych budov je mnoho. Patria medzi ne napríklad:nižšie náklady za energie,zníženie uhlíkovej stopy a emisií skleníkových plynov, zlepšenej kvality vzduchu,vytvorenie pohodlnejšieho a zdravšieho interiérového prostredia. V súčasnosti sa energeticky efektívne budovy stavajú vo väčšom za cieľom zníženia vplyvu ľudskej činnosti na životné prostredie.Existujú rôzne certifikácie a štandardy, ktoré musia energeticky efektívne budovy mať, ako napríklad environmentálny certifikát LEED (Leadership in Energy and Environmental Design) a BREEAM (Building Research Establishment Environmental Assessment Method). Tieto certifikácie sa udeľujú na základe návrhu, konštrukcie a výkonnosti budov.Nevýhody energeticky efektívnych budovTak ako poznáme výhody energeticky efektívnych budov, poznáme aj ich obmedzenia. Niektoré z nich sú napríklad: vvyššie počiatočné náklady na výstavbudrahšie materiály a vybavenie ako klasická budova. proces navrhovania a výstavby môže byť zložitejší, čo môže mať za následok vyššie počiatočné náklady, čo môže byť pre niektorých vlastníkov alebo developerov prekážkou.V neposlednom rade, ďalšou potenciálnou nevýhodou, je potreba špecializovaných odborných znalostí v tomto odvetví. Návrh a výstavba energeticky efektívnej budovy si vyžaduje odborné znalosti v oblastiach, ako sú udržateľné materiály a energeticky efektívne systémy.